Publication: Magyar Közlöny
Issue: MK-2009-113 (Year: 2009, Number: 113)
Era: 2004-2010
Section: Lapja, L 226 szám, 2000. 09. 06., 3. o.) Magyarországon lásd még a 16/2001. (VII. 18.) KöM rendeletet a
Paragraph Index: 2590

a) Gyártás (TC) TC1 A tartány anyagára és gyártására a 6.8.5 szakasz követelményei vonatkoznak. TC2 A tartányt és szerelvényeit legalább 99,5%-os tisztaságú alumíniumból vagy olyan alkalmas acélból kell készíteni, ami nem hajlamos a hidrogén-peroxid elbontására. Amennyiben a tartány legalább 99,5%-os tisztaságú alumíniumból készül, a falvastagságnak nem kell 15 mm-nél nagyobbnak lennie még akkor sem, ha a 6.8.2.1.17 pont szerinti méretezés nagyobb értéket adna. TC3 A tartányt ausztenites acélból kell gyártani. TC4 A tartányt zománcból vagy azonos hatékonyságú anyagból készített béléssel kell ellátni, ha a tartány anyagát az UN 3250 klór-ecetsav megtámadja. TC5 A tartányt legalább 5 mm vastag ólombéléssel vagy ezzel egyenértékĦ béléssel kell ellátni. TC6 Ha a tartányhoz alumínium használatára van szükség, az ilyen tartányt legalább 99,5%-os tisztaságú alumíniumból kell gyártani, a falvastagságnak nem kell 15 mm-nél nagyobbnak lennie még akkor sem, ha a 6.8.2.1.17 pont szerinti méretezés nagyobb értéket adna. TC7 A tartány tényleges legkisebb falvastagsága nem lehet 3 mm-nél kisebb.

Source: https://magyarkozlony.hu/hivatalos-lapok/84e3e45af24760c2bcca0ba80dc7436f6ce280fb/dokumentumok/18fa8cedb97520048f138149e07a6036a46778a1/letoltes